open-index/open-wikipedia-markdown huggingface dataset:
ภูเขาแพ็กดู

**ภูเขาแพ็กดู** () เป็นภูเขาไฟมีพลังชนิดกรวยภูเขาไฟสลับชั้นบนพรมแดนจีน–เกาหลีเหนือ ในประเทศจีนรู้จักในชื่อ **ภูเขาฉางไป๋** () ด้วยความสูง  จึงเป็นภูเขาที่สูงที่สุดในประเทศเกาหลีเหนือและภาคตะวันออกเฉียงเหนือของประเทศจีน และเป็นภูเขาที่สูงที่สุดในเทือกเขาแพ็กดูแทกันและฉางไป๋ ยอดเขาที่สูงที่สุดชื่อว่ายอดเขาจังกุน เป็นของเกาหลีเหนือ ภูเขานี้มีลักษณะเด่นคือมีแอ่งภูเขาไฟซึ่งเป็นที่ตั้งของทะเลสาบปากปล่องภูเขาไฟขนาดใหญ่ที่เรียกว่าทะเลสาบสวรรค์ และยังเป็นต้นน้ำของแม่น้ำซงฮฺวา ตูเมน และยาลู่ ชาวเกาหลีและชาวแมนจูให้ความสำคัญกับภูเขาและทะเลสาบแห่งนี้ในฐานะสถานที่ศักดิ์สิทธิ์ตามตำนาน และถือว่าภูเขานี้เป็นถิ่นกำเนิดบรรพบุรุษ

แอ่งภูเขาไฟของภูเขาลูกนี้ก่อตัวขึ้นจากการปะทุใน ค.ศ. 946 ซึ่งปลดปล่อยวัตถุภูเขาไฟปะทุออกมาประมาณ  การปะทุดังกล่าวถือเป็นการปะทุครั้งใหญ่และรุนแรงที่สุดครั้งหนึ่งบนโลกในช่วง 5,000 ปีที่ผ่านมา ภูเขาไฟปะทุครั้งล่าสุดใน ค.ศ. 1903 และคาดการณ์ว่าจะปะทุทุกประมาณหนึ่งร้อยปี ในทศวรรษ 2010 ความกังวลเกี่ยวกับการปะทุที่กำลังจะเกิดขึ้นกระตุ้นให้หลายประเทศมอบหมายให้มีการวิจัยว่าภูเขาไฟจะปะทุขึ้นอีกครั้งเมื่อใดภูเขานี้ถือว่ามีความสำคัญทางวัฒนธรรมต่อหลายกลุ่มชาติพันธุ์ในพื้นที่ รวมถึงชาวเกาหลี จีน และแมนจู ภูเขานี้เป็นสัญลักษณ์ของชาติที่สำคัญสำหรับทั้งเกาหลีเหนือและใต้ โดยมีการกล่าวถึงในเพลงชาติของทั้งสองประเทศ และมีการแสดงไว้บนตราแผ่นดินของเกาหลีเหนือ ชาวแมนจูยังถือว่าภูเขานี้เป็นถิ่นกำเนิดบรรพบุรุษ และราชวงศ์ชิงของจีนมองว่าภูเขานี้เป็นสัญลักษณ์แห่งอำนาจจักรพรรดิ นอกจากนี้ภูเขายังเป็นกรณีพิพาททางดินแดนในช่วงไม่กี่ศตวรรษที่ผ่านมา ในช่วงปลายศตวรรษที่ 20 รัฐบาลจีนและเกาหลีเหนือได้ตกลงกันทางการทูตในการดูแลดินแดนร่วมกัน

## อ้างอิง

หมวดหมู่:กรวยภูเขาไฟสลับชั้น
หมวดหมู่:แอ่งยุบปากปล่อง
หมวดหมู่:จุดสูงสุดของประเทศ
หมวดหมู่:มณฑลจี๋หลิน
หมวดหมู่:ธรณีสัณฐานในประเทศเกาหลีเหนือ
หมวดหมู่:ธรณีสัณฐานในประเทศจีน
หมวดหมู่:การรวมชาติเกาหลี
หมวดหมู่:เขตแดนจีน–เกาหลีเหนือ
เป๊กตุ้น

**เป๊กตุ้น** (เสียชีวิต ค.ศ. 207) มีชื่อในภาษาจีนกลางว่า **ท่าตุ้น** () เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นผู้นำชนเผ่าออหวน (烏桓 *อูหฺวาน*) ในปลายยุคราชวงศ์ฮั่นตะวันออกของจีน เป๊กตุ้นเป็นพันธมิตรของขุนศึกอ้วนเสี้ยวและอ้วนซงบุตรชายผู้สืบทอดตำแหน่งของของอ้วนเสี้ยว

## ประวัติ
เป๊กตุ้นเป็นญาติผู้น้องของชิวลี่จฺวีผู้นำชนเผ่าออหวน หลังจากชิวลี่จวีเสียชีวิตราวต้นทศวรรษ 190 เป๊กตุ้นได้สืบทอดตำแหน่งเป็นผู้นำเผ่าออหวนคนใหม่ เพราะบุตรชายของชิวลี่จฺวีชื่อโหลฺวปาน (樓班) ขณะนั้นอายุยังน้อยเกินไป เป๊กตุ้นไม่เพียงปกครองชนเผ่าออหวนในเมืองเลียวไส (遼西郡 *เหลียวซีจวิ้น*; ปัจจุบันคือบริเวณอำเภอหลูหลง มณฑลเหอเป่ย์) แต่ยังปกครองชนเผ่าออหวนในเมืองโย่วเป่ยผิง (右北平; ปัจจุบันคือบริเวณเมืองถางชาน มณฑลเหอเป่ย์) เมืองยีหยง (漁陽 *ยฺหวีหยาง*; ปัจจุบันคือบริเวณเขตมี่ยฺหวิน กรุงปักกิ่ง) และเมืองซ่างกู่ (上谷; ปัจจุบันคือบริเวณเขตเหยียนชิ่ง กรุงปักกิ่ง) 

ตลอดทศวรรษ 190 เป๊กตุ้นสนับสนุนขุนศึกอ้วนเสี้ยวในการต่อสู้กับกองซุนจ้านเพื่อช่วงชิงความเป็นใหญ่ในภาคเหนือของจีน เพื่อตอบแทนการสนับสนุนของเป๊กตุ้น อ้วนเสี้ยวได้มอบตราตั้งและเกียรติยศแก่เป๊กตุ้นในนามของพระเจ้าเหี้ยนเต้ซึ่งเป็นจักรพรรดิแต่ในนามของราชวงศ์ฮั่นตะวันออก 

หลังจากอ้วนเสีัยวเสียชีวิตในปี ค.ศ. 202 อ้วนซงบุตรชายและผู้สืบทอดตำแหน่งของอ้วนเสี้ยวยังคงความสัมพันธ์ฉันมิตรกับชนเผ่าออหวน เมื่ออ้วนซงพ่ายแพ้ให้กับโจโฉที่เป็นศัตรูของบิดาจำต้องหนีขึ้นไปทางเหนือและเข้าหลบภัยภายใต้การคุ้มครองของเป๊กตุ้นและเผ่าออหวน เป๊กตุ้นพยายามช่วยเหลืออ้วนซงในการกู้พื้นที่ทางตอนเหนือของจีนคืนจากโจโฉแต่ไม่ประสบผลสำเร็จ ในปี ค.ศ. 207 โจโฉยกทัพเข้ารบกับอ้วนซงและชนเผ่าออหวน กว่าที่ชนเผ่าออหวนจะรู้ว่าโจโฉยกทัพมาโจมตีก็ช้าเกินไปแต่คงยังสามารถรวบรวมทหารได้หลายพันมารบกับข้าศึก ทัพทั้งสองฝ่ายปะทะกันในยุทธการที่เขาเป๊กลงสาน ใกล้เมืองหลิวเซีย (柳城 *หลิ่วเฉิง*; ปัจจุบันอยู่ทางตะวันตกเฉียงใต้ของเมืองเฉาหยาง มณฑลเหลียวหนิง) ระหว่างการรบ เป๊กตุ้นถูกจับตัวโดยหน่วย "ทหารเสือดาว" (虎豹騎) ที่นำโดยโจซุน ลูกพี่ลูกน้องของโจโฉ และภายหลังได้ถูกประหารโดยเตียวเลี้ยว ขุนพลของโจโฉ

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผยซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:บุคคลช่วงปลายราชวงศ์ฮั่น
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
จังหวัดรยังกัง

**รยังกัง** (, ) เป็นจังหวัดในประเทศเกาหลีเหนือ มีอาณาเขตติดต่อกับประเทศจีน (มณฑลจี๋หลิน) ทางทิศเหนือ ติดกับจังหวัดฮัมกย็องเหนือทางทิศตะวันออก ติดกับจังหวัดฮัมกย็องใต้ทางทิศใต้ และติดกับจังหวัดชากังทางทิศตะวันตก จังหวัดรยังกังได้รับการสถาปนาขึ้นใน ค.ศ. 1954 เมื่อครั้งที่ถูกแยกออกมาจากจังหวัดฮัมกย็องใต้ เมืองเอกของจังหวัดคือฮเยซัน ในเกาหลีใต้ "รยังกัง" จะสะกดและออกเสียงว่า "ยังกัง" (, )

## คำอธิบาย
ตามแนวพรมแดนทางทิศเหนือที่ติดกับประเทศจีนมีแม่น้ำยาลู่และแม่น้ำตูเมนไหลผ่าน ระหว่างแม่น้ำทั้งสองสายและยังเป็นต้นน้ำของแม่น้ำทั้งสองคือ ภูเขาแพ็กดู ซึ่งเป็นที่เคารพสักการะของทั้งชาวเกาหลีและชาวแมนจูในฐานะจุดกำเนิดตามตำนานของแต่ละชนชาติ รัฐบาลเกาหลีเหนืออ้างว่าคิม จ็อง-อิลเกิดที่นั่นในขณะที่บิดามารดาของเขาอยู่ที่ค่ายต่อต้านญี่ปุ่นของคอมมิวนิสต์บนภูเขาแห่งนั้น พรมแดนจีน–เกาหลีเหนือเป็นระยะทาง  ทางทิศตะวันออกของภูเขามีลักษณะ "แห้งแล้ง ห่างไกล และเป็นภูเขา โดยแทบไม่มีการลาดตระเวน" ทำให้พื้นที่นี้เป็นหนึ่งในบริเวณที่ผู้แปรพักตร์จากเกาหลีเหนือใช้ข้ามไปยังประเทศจีน แม้ส่วนใหญ่รวมถึงผู้แปรพักตร์จากจังหวัดรยังกังเองจะนิยมข้ามแม่น้ำตูเมนมากกว่าก็ตาม

แม้ทุกพื้นที่ของเกาหลีเหนือจะตกอยู่ในภาวะเศรษฐกิจตกต่ำหลังการล่มสลายของสหภาพโซเวียต แต่จังหวัดรยังกัง จังหวัดฮัมกย็องเหนือและจังหวัดฮัมกย็องใต้ที่อยู่ใกล้เคียงถือเป็นจังหวัดที่ยากจนที่สุด โดยรวมตัวกันเป็น "เขตอุตสาหกรรมเก่า" (Rust Belt) ของเกาหลีเหนือซึ่งเต็มไปด้วยเมืองอุตสาหกรรมที่มีโรงงานทรุดโทรมและล้มเหลว เหตุการณ์ความหิวโหยที่เลวร้ายที่สุดในช่วงปีแห่งทุพภิกขภัยในทศวรรษ 1990 เกิดขึ้นในสามจังหวัดนี้ และผู้แปรพักตร์ส่วนใหญ่ที่เข้าไปในประเทศจีนก็มาจากภูมิภาคเขตอุตสาหกรรมเก่าแห่งนี้

### การระเบิดที่รยังกัง

มีรายงานการตรวจพบการระเบิดและเมฆรูปเห็ดในอำเภอคิมฮย็องจิกเมื่อวันที่ 9 กันยายน ค.ศ. 2004 ซึ่งเป็นวันครบรอบ 56 ปีการสถาปนาประเทศเกาหลีเหนือ โดยมีการรายงานเรื่องนี้ในอีกไม่กี่วันต่อมาเมื่อวันที่ 12 กันยายน

### ปัญหาการจ่ายไฟฟ้า
ในช่วงไม่กี่ปีมานี้ ปัญหาการจ่ายไฟฟ้าได้กลายเป็นเรื่องที่พบเห็นได้ทั่วไปในจังหวัดรยางกัง

## การแบ่งเขตการปกครอง
รยังกังแบ่งออกเป็น 2 นคร (*[[รายชื่อนครในประเทศเกาหลีเหนือ|ชี]]*) และ 10 อำเภอ (*[[รายชื่อเขตการปกครองระดับสองในประเทศเกาหลีเหนือ|คุน]]*) หน่วยการปกครองแต่ละแห่งมีรายชื่อดังต่อไปนี้ในภาษาอังกฤษ อักษรโชซ็อนกึล และอักษรฮันจา

## อ้างอิง

## แหล่งข้อมูลอื่น
* 행정 구역 현황 (''Haengjeong Guyeok Hyeonhwang)'' (ภาษาเกาหลี)


หมวดหมู่:จังหวัดของประเทศเกาหลีเหนือ
ลิพิดเปอร์ออกซิเดชัน

thumb |350px |right | กลไกของ lipid peroxidation	

กระบวนการ **ลิพิดเปอร์ออกซิเดชัน** () เป็นการเสื่อมสภาพของลิพิดเพราะกระบวนการออกซิเดชัน
ที่อนุมูลอิสระ "ขโมย" อิเล็กตรอนจากลิพิดของเยื่อหุ้มเซลล์แล้วทำให้เซลล์เสียหาย
เกิดบ่อยที่สุดกับกรดไขมันไม่อิ่มตัวมีพันธะคู่หลายคู่ () เพราะพันธะคู่มีสะพาน methylene (-CH2-) ในระหว่างที่มีอะตอมไฮโดรเจนซึ่งไวปฏิกิริยามาก
กระบวนการนี้มีสามขั้นตอนเหมือนกับปฏิกิริยาอนุมูลอิสระอื่น ๆ คือ ระยะเริ่มต้น (initiation) ระยะแพร่กระจาย (propagation) และยุติ (termination)
ผลผลิตของปฏิกิริยานี้ เรียกว่า ลิพิดเปอร์ออกไซด์ (lipid peroxide) หรือ lipid oxidation product (LOP)

หมวดหมู่:ลิพิด
หมวดหมู่:Organic redox reactions
หมวดหมู่:ปฏิกิริยารีดอกซ์ของสารประกอบอินทรีย์
เนื้อแปรรูป

thumb| เนื้อแปรรูปต่าง ๆ ที่มีขายในร้านค้า

**เนื้อแปรรูป** () หมายถึงเนื้อสัตว์ที่ปรุงแต่งเพื่อเพิ่มรสชาติหรือเพิ่มอายุคุณภาพสินค้า
วิธีการแปรรูปรวมทั้งการใส่เกลือ การบ่ม การหมัก และการรมควัน
การแปรรูปรวมวิธีการทั้งหมดที่แปรเนื้อสด ยกเว้นกรรมวิธีง่าย ๆ เช่น ตัด/หั่น บด หรือผสม
เนื้อที่แปรรูปมักจะเป็นเนื้อหมู เนื้อวัว เนื้อไก่ โดยอาจรวมเครื่องใน และสิ่งที่ได้จากสัตว์อื่น ๆ รวมทั้งเลือด
ผลิตภัณฑ์เนื้อแปรรูปรวมทั้งเบคอน แฮม ไส้กรอก เนื้อแช่เกลือ เนื้อแห้ง เนื้อกระป๋อง น้ำซอสที่ทำจากเนื้อ กุนเชียง หมูหย็อง หมูยอ เป็นต้น

สำนักงานวิจัยมะเร็งนานาชาติ () และองค์การอนามัยโลกจัดเนื้อแปรรูปอยู่ในสารก่อมะเร็งกลุ่มที่ 1 ในมนุษย์ เพราะพบหลักฐานเพียงพอว่า การบริโภคเนื้อแปรรูปก่อมะเร็งลำไส้ใหญ่ 

รายงานปี 2016 ของสถาบันวิจัยมะเร็งอเมริกัน () และกองทุนวิจัยมะเร็งแห่งโลก () ระบุว่า การบริโภคเนื้อแปรรูปเพิ่มความเสี่ยงมะเร็งกระเพาะอาหาร
งานวิจัยปี 2012 ระบุแบคทีเรีย *Helicobacter pylori* ว่าอาจเป็นเหตุโดยแนะนำว่าควรศึกษาให้ละเอียดขึ้น

การแปรรูปเริ่มตั้งแต่สมัยที่มนุษย์เริ่มรู้ว่า การหุงต้มและการใส่เกลือทำให้เนื้อเสียช้าลง
แม้จะไม่รู้ว่าเริ่มขึ้นแรกสุดเมื่อไร แต่การใส่เกลือแล้วตากแดดให้แห้งมีตั้งแต่ในสมัยอียิปต์โบราณ การใช้น้ำแข็งและหิมะเริ่มในยุคโรมันต้น ๆ และคนทำขนมหวานชาวฝรั่งเศส Nicolas Appert ประดิษฐ์การบรรจุเนื้อกระป๋องในปี 1810 ซึ่งเขาได้รับรางวัลจากรัฐบาลฝรั่งเศส

สารกันเสียโซเดียมไนไตรต์ (E250) ซึ่งผสมใส่ในเกลือแปรรูป ช่วยระงับการเติบโตของสปอร์แบคทีเรีย *[[Clostridium botulinum]]* (ซึ่งสร้างชีวพิษโบทูลินัม) ในเนื้อแปรรูปและในเนื้อแช่เย็น
ปัญหาหลักของโซเดียมไนไตรต์ก็คือเมื่อเนื้อไหม้หรือสุกเกิน จะเกิดไนโตรซามีน (nitrosamine) ซึ่งก่อมะเร็ง 
ไนโตรซามีนยังเกิดจากปฏิกิริยาของไนไตรต์กับอะมีน (Amine) ในสภาพกรด (เช่นที่พบในกระเพาะอาหารมนุษย์) และในกระบวนการบ่มเนื้อให้อยู่ได้นาน
ไนเตรตและไนไตรต์ที่บริโภคมาจากอาหารทั้งพืชและสัตว์ คนทั่วไป 80% จะได้ไนเตรตจากผักโดยเฉพาะที่เป็นใบหรือราก/หัว เช่น ผักโขม
ร่างกายมนุษย์จะเปลี่ยนไนเตรตเป็นไนไตรต์บางส่วน
องค์การอาหารและยาสหรัฐ () พิจารณาไนไตรต์โดยทั่วไปว่า ปลอดภัย

## เชิงอรรถและอ้างอิง

## แหล่งข้อมูลอื่น

*Meat processing technology for small- to medium-scale producers  Gunter Heinz, Peter Hautzinger, Food and Agriculture Organization of the United Nations (FAO) Regional Office for Asia and the Pacific (RAP), Bangkok, 2007,
* Introduction https://books.google.gr/books?id=XcPrCAAAQBAJ&lpg=PR1&dq=Processed%20meat&pg=PA1#v=onepage&q&f=false
*Yes, bacon is really killing us Bee Wilson, The Guardian, 2018-03-01.

หมวดหมู่:เนื้อสัตว์
หมวดหมู่:สารก่อมะเร็งกลุ่ม 1 โดย IARC
สารในกระบวนการสร้างและสลาย

**เมแทบอไลต์** หรือ **สารในกระบวนการสร้างและสลาย**
()
เป็นสารมัธยันตร์ (intermediate) คือไม่ใช่สารที่ได้ในที่สุดของกระบวนการเมแทบอลิซึม
คำปกติจะจำกัดใช้กับสารที่โมเลกุลเล็ก 
(มวลโมเลกุล < 900 daltons)
เมแทบอไลต์มีหน้าที่ต่าง ๆ รวมทั้งเป็นพลังงาน โครงสร้าง สัญญาณ (signaling) มีผลกระตุ้นหรือยับยั้งเอนไซม์ เป็นสารเร่งปฏิกิริยาเอง (โดยเป็นโคแฟกเตอร์ของเอนไซม์) ป้องกันสิ่งมีชีวิต และมีปฏิสัมพันธ์กับสิ่งมีชีวิตอื่น ๆ 
(เช่น เป็นสารสี สารออกกลิ่น หรือฟีโรโมน)
**เมแทบอไลต์ปฐมภูมิ** () มีส่วนเกี่ยวข้องกับการเติบโต การดำรงสภาพ และการรอดชีวิตของสิ่งมีชีวิต
ตัวอย่างเช่น เอทิลีน ซึ่งสามารถผลิตในระดับอุตสาหกรรมด้วยจุลชีพ
ส่วน **เมแทบอไลต์ทุติยภูมิ** () ไม่เกี่ยวกับกระบวนการเช่นนั้น แต่อาจมีหน้าที่ทางนิเวศ
ตัวอย่างคือ ยาปฏิชีวนะและสารสี เช่น เรซินและ terpene 
เป็นต้น
ยาปฏิชีวนะบางอย่างมีเมแทบอไลต์ปฐมภูมิเป็นสารตั้งต้น เช่น ยา actinomycin สร้างจากเมแทบอไลต์ปฐมภูมิคือ tryptophan
น้ำตาลบางอย่างเป็นเมแทบอไลต์ เช่น ฟรักโทสหรือกลูโคส ทั้งสองอยู่ในวิถีเมแทบอลิซึมของกระบวนการต่าง ๆ ในเซลล์

สารเคมีมีโมเลกุลเล็กทั้งหมดในสิ่งมีชีวิตมีปฏิกิริยาทางเมทาบอลิซึมมากมาย โดยผลผลิตที่ได้จากปฏิกิริยาที่เร่งด้วยเอนไซม์หนึ่ง ๆ จะใช้เป็นสารตั้งต้นของปฏิกิริยาอีกอย่างหนึ่ง
เมทาบอไลต์จากสารประกอบเคมี ไม่ว่าที่มีตามธรรมชาติหรือที่ทำเพื่อเป็นยา เกิดจากกระบวนการเคมีชีวภาพที่สลายและกำจัดสารประกอบ
อัตราการแตกสารประกอบเป็นตัวกำหนดระยะและความแรงของปฏิกิริยา
การกำหนดเมแทบอไลต์ของสารประกอบที่ใช้เป็นยา คือเมแทบอลิซึมของยา เป็นส่วนสำคัญในการค้นพบยา เพราะทำให้สามารถเข้าใจผลข้างเคียงที่ไม่ต้องการ

## เชิงอรรถ

## อ้างอิง

## แหล่งข้อมูลอื่น
*
หมวดหมู่:Metabolism
หมวดหมู่:เมแทบอลิซึม
เขตเกร็ยเวอมาเคอร์

**เขตเกร็ยเวอมาเคอร์** (; ; ) เป็นเขตการปกครองเขตหนึ่งในอดีตของประเทศลักเซมเบิร์ก ประกอบด้วย 3 อำเภอ และ 26 เทศบาล

## การแบ่งเขตการปกครอง
แบ่งเป็นแต่ละอำเภอดังนี้:

# **[[อำเภอเอียชเทอร์นัค]]** - Beaufort - Bech - Berdorf - Consdorf - Echternach - Mompach - Rosport - Waldbillig
# **[[อำเภอเกร็ยเวอมาเคอร์]]** - Betzdorf - Biwer - Flaxweiler - Grevenmacher - Junglinster - Manternach - Mertert - Wormeldange
# **[[อำเภอเร็ยเมิช]]** - Bous - Burmerange - Dalheim - Lenningen - Mondorf-les-Bains - Remerschen - Remich - Stadtbredimus - Waldbredimus - Wellenstein
## อาณาเขต
เขตนี้ติดต่อกับ:

* **เหนือ**: เขตดิกเคริช
* **ใต้**: จังหวัดมอแซล แคว้นกร็องแต็สต์ ประเทศฝรั่งเศส
* **ตะวันออก**: รัฐไรน์ลันท์-ฟัลทซ์และรัฐซาร์ลันท์ ประเทศเยอรมนี
* **ตะวันตก**: เขตลักเซมเบิร์ก

## ข้อมูลเพิ่มเติม
* 
*http://www.communes.lu/ - แผนที่ของเทศบาลของลักเซมเบิร์ก

เกร็ยเวอมาเคอร์
รักพลิกล็อก

**รักพลิกล็อก**  () เป็นละครโทรทัศน์ไทย แนว โรแมนติก-ดราม่า-คอมเมดี้ นำแสดงโดย คณิน ชอบประดิถ,ปีเตอร์ เดนแมน, สุชาร์ มานะยิ่ง และ มณีรัตน์ ศรีจรูญ ผลิตโดย บริษัท นอร์ธสตาร์ โปรดักชั่น จำกัด ดัดแปลงจากบทประพันธ์ของ เทพิตา กำกับการแสดงโดย สรัสวดี วงศ์สมเพ็ชร ออกอากาศทุกวันศุกร์ เวลา 20.00 - 20.15 น. และรับชมต่อเนื่องในเวลา 20.45 - 23.00 น. และวันเสาร์ถึงวันอาทิตย์ เวลา 20.15 - 22.45 น. ทาง ช่อง 3 เอชดี เริ่มตอนแรกวันศุกร์ที่ 23 พฤศจิกายน 2561

## นักแสดง

## อ้างอิง

## แหล่งข้อมูลอื่น
* บทละคร รักพลิกล็อก (เต็มเรื่อง) : ไทยรัฐ
* เรื่องย่อละคร รักพลิกล็อก : ไทยรัฐ
* 

หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ที่กำกับโดย สรัสวดี วงศ์สมเพ็ชร
ไผ่เลี้ยง

**ไผ่เลี้ยง** (*Bambusa multiplex*) เป็นสายพันธุ์ของไผ่ มีถิ่นกำเนิดในจีน (จังหวัด Guangdong, Guangxi, Hainan, Hunan, Jiangxi, Sichuan, Yunnan) เนปาล, ภูฏาน, รัฐอัสสัม, ศรีลังกา, ไต้หวัน, และส่วนเหนือของอินโดจีน นอกจากนี้ยังพบได้ในอิรัก, มาดากัสการ์, มอริเชียส, เซเชลส์, อนุทวีปอินเดีย, บางส่วนของอเมริกาใต้, เวสต์อินดีส, และทางตะวันออกเฉียงใต้ของสหรัฐอเมริกา (ฟลอริดา, จอร์เจีย, แอละแบมา)
## ชื่อพ้อง
**Arundo multiplex* Lour.
**Arundarbor multiplex* (Lour.) Kuntze
**Bambusa multiplex* var. normalis Sasaki
**Leleba multiplex* (Lour.) Nakai
**Ludolfia glaucescens* Willd.
**Arundinaria glaucescens* (Willd.) P.Beauv.
**Bambusa nana* Roxb.
**Bambusa sterilis* Kurz ex Miq.
**Bambusa caesia* Siebold & Zucc. ex Munro
**Arundarbor aurea* Kuntze
**Arundarbor nana* (Roxb.) Kuntze
**Triglossum arundinaceum* Gamble 
**Bambusa alphonse-karrii* Mitford ex Satow
**Bambusa glaucescens* (Willd.) Merr.
**Bambusa argentea* Nehrl. 
**Bambusa dolichomerithalla* Hayata
**Bambusa liukiuensis* Hayata
**Bambusa shimadae* Hayata
**Leleba dolichomerithalla* (Hayata) Nakai
**Leleba floribunda* (Buse) Nakai
**Leleba liukiuensis* (Hayata) Nakai
**Leleba shimadae* (Hayata) Nakai
**Leleba amakusensis* Nakai
**Leleba elegans* Koidz.
**Bambusa strigosa* T.H.Wen
**Bambusa albifolia* T.H.Wen & J.J.Hua
**Bambusa pubivaginata* W.T.Lin & Z.M.Wu
## ลักษณะทั่วไป
มีความสูง 2-3 เมตร มีลำต้นสูง เส้นผ่าศูนย์กลาง 2-6 เซนติเมตร พุ่มกว้าง 4-6 เมตร ลำกลมและเกลี้ยง สีเขียวเป็นมันและมีขนสีขาวนวลอยู่ตามข้อ และใบเป็นลักษณะแคบเล็ก ปลายแหลม ขอบใบเรียบ ใบแตกออกบริเวณกลางลำ ทำให้ดูเป็นพุ่มอยู่ส่วนยอดของต้น มีใบดกมาก 
## การขยายพันธุ์
สามารถขยายพันธุ์ด้วยการแยกกอ
## อ้างอิง

หมวดหมู่:ไผ่
อำเภอเกร็ยเวอมาเคอร์

**เกร็ยเวอมาเคอร์** (; ) เป็นอำเภอของประเทศลักเซมเบิร์ก เมืองหลักของอำเภอนี้ก็ชื่อว่าเกร็ยเวอมาเคอร์ 

## การแบ่งเขตการปกครอง
รายชื่อเทศบาลและประชากรในแต่ละเทศบาล
# Betzdorf ()
# Biwer ()
# Flaxweiler ()
# Grevenmacher ()
# Junglinster / Jonglënster ()
# Manternach ()
# Mertert ()
# Wormeldange / Wormeldingen / Wormer, Wuermeldeng ()

## อาณาเขต
ติดต่อกับเขตการปกครองต่าง ๆ ดังนี้:
* **เหนือ** อำเภอเอียชเทอร์นัค
* **ตะวันออก** รัฐไรน์ลันท์-ฟัลทซ์ (ประเทศเยอรมนี)
* **ใต้** อำเภอเร็ยเมิช
* **ตะวันตก** อำเภอลักเซมเบิร์กและอำเภอเมียร์ช

## อ้างอิง

เกร็ยเวอมาเคอร์
จังหวัดบาลือเคซีร์

**จังหวัดบาลือเคซีร์** () เป็นจังหวัดทางภาคตะวันตกเฉียงเหนือของตุรกีซึ่งอยู่ในแนวชายฝั่งทะเลมาร์มาราและทะเลอีเจียน มีอาณาเขตทางทิศตะวันตกติดต่อกับจังหวัดชานักกาเล ทิศตะวันตกเฉียงใต้ติดต่อกับจังหวัดอิซมีร์ ทิศใต้ติดต่อกับจังหวัดมานิซา ทิศตะวันออกเฉียงใต้ติดต่อกับจังหวัดกือตาห์ยา และทิศตะวันออกติดต่อกับจังหวัดบูร์ซา และยังเป็นที่ตั้งของภูเขาอีดาด้วย

## อ้างอิง

หมวดหมู่:จังหวัดของประเทศตุรกี
ผู้เล่นในฟุตบอลชิงแชมป์แห่งชาติอาเซียน 2018

ด้านล่างนี้คือ **รายชื่อผู้เล่น** สำหรับ **ฟุตบอลชิงแชมป์แห่งชาติอาเซียน 2018** ซึ่งมี 9 ประเทศร่วมกันเป็นเจ้าภาพ จัดขึ้นตั้งแต่วันที่ 8 พฤศจิกายน ถึง 15 ธันวาคม พ.ศ. 2561

## กลุ่มเอ
### เวียดนาม
หัวหน้าผู้ฝึกสอน:  พัก ฮัง-ซอ

รายชื่อผู้เล่นในรอบสุดท้ายได้ประกาศเมื่อวันที่ 3 พฤศจิกายน พ.ศ. 2561.

### มาเลเซีย
หัวหน้าผู้ฝึกสอน:  Tan Cheng Hoe

รายชื่อผู้เล่นในรอบสุดท้ายได้ประกาศเมื่อวันที่ 4 พฤศจิกายน พ.ศ. 2561.

### พม่า
หัวหน้าผู้ฝึกสอน:  Antoine Hey

รายชื่อสุดท้ายได้ประกาศเมื่อวันที่ 11 พฤศจิกายน พ.ศ. 2561

### กัมพูชา
หัวหน้าผู้ฝึกสอน:  เฟลิกซ์ อากุสติน กอนซาเลซ

รายชื่อผู้เล่นในรอบสุดท้ายได้ประกาศเมื่อวันที่ 6 พฤศจิกายน พ.ศ. 2561.

### ลาว
หัวหน้าผู้ฝึกสอน:  V. Sundramoorthy

รายชื่อผู้เล่นในรอบสุดท้ายได้ประกาศเมื่อวันที่ 8 พฤศจิกายน พ.ศ. 2561.

## กลุ่มบี
### ไทย
หัวหน้าผู้ฝึกสอน:  มิลอวัน ราเยวัตส์

รายชื่อผู้เล่นในรอบสุดท้ายได้ประกาศเมื่อวันที่ 5 พฤศจิกายน พ.ศ. 2561.

### อินโดนีเซีย
หัวหน้าผู้ฝึกสอน:  บีมา ซักตี

รายชื่อผู้เล่นในรอบสุดท้ายได้ประกาศเมื่อวันที่ 3 พฤศจิกายน พ.ศ. 2561.

### ฟิลิปปินส์
หัวหน้าผู้ฝึกสอน:  สเวน-เยอราน เอริกซอน

รายชื่อผู้เล่นเบื้องต้นสำหรับ 29 คนได้ประกาศเมื่อวันที่ 4 พฤศจิกายน พ.ศ. 2561 ที่ศูนย์ฝึกซ้อมมะนิลา.

   

### สิงคโปร์
หัวหน้าผู้ฝึกสอน:  ฟันดี อะฮ์มัด

รายชื่อผู้เล่นในรอบสุดท้ายได้ประกาศเมื่อวันที่ 4 พฤศจิกายน พ.ศ. 2561.
 

### ติมอร์-เลสเต
หัวหน้าผู้ฝึกสอน:  โนริโอะ สึกิตาเตะ

รายชื่อผู้เล่นในรอบสุดท้ายได้ประกาศเมื่อวันที่ 2 พฤศจิกายน พ.ศ. 2561.

 

## อ้างอิง

## แหล่งข้อมูลอื่น
* เว็บไซต์อย่างเป็นทางการ เอเอฟเอฟ ซูซูกิ คัพ 
* เว็บไซต์อย่างเป็นทางการ สหพันธ์ฟุตบอลอาเซียน

หมวดหมู่:ผู้เล่นในฟุตบอลชิงแชมป์แห่งชาติอาเซียน
ผู้เล่น
จังหวัดบาร์ทึน

**จังหวัดบาร์ทึน** () เป็นจังหวัดเล็กจังหวัดหนึ่งทางภาคเหนือของตุรกีซึ่งอยู่ในแนวชายฝั่งทะเลดำ อยู่ถัดจากจังหวัดซองกุลดัคทางทิศตะวันออก

## อ้างอิง

หมวดหมู่:จังหวัดของประเทศตุรกี
ความคิดอย่างอิสระ

**ความคิดอย่างอิสระ** () เป็นมุมมองหนึ่งทางปรัชญาซึ่งยึดหลักการที่ว่าความรู้ทุกอย่างที่เกี่ยวข้องกับความเป็นจริงจะต้องอยู่บนพื้นฐานของตรรกะ เหตุผล และประสบการณ์ มากกว่าอำนาจหน้าที่ ประเพณี วิวรณ์ หรือความเชื่อต่างๆ โดยความคิดอย่างอิสระจะเกี่ยวข้องอย่างมากกับการไม่ยอมรับระบบความเชื่อทางศาสนาหรือสังคมแบบดั้งเดิม

แนวคิดนี้มีความเกี่ยวข้องอย่างใกล้ชิดกับหลักปรัชญาแบบเหตุผลนิยมและความสงสัยเชิงวิพากษ์ ซึ่งเน้นการตั้งคำถามต่อความจริงที่ได้รับการยอมรับโดยไม่อิงกับอำนาจหรือความเชื่อดั้งเดิม

ความคิดอย่างอิสระยังถือเป็นรากฐานสำคัญของการพัฒนาสังคมประชาธิปไตย เนื่องจากส่งเสริมให้บุคคลสามารถตั้งคำถาม วิพากษ์ และแสดงออกทางความคิดโดยไม่ถูกจำกัดจากกรอบความเชื่อหรืออำนาจทางสังคม

## อ้างอิง

หมวดหมู่:อไญยนิยม
หมวดหมู่:อเทวนิยม
หมวดหมู่:ประสบการณ์นิยม
หมวดหมู่:ทฤษฎีทางญาณวิทยา
หมวดหมู่:มนุษยนิยม
หมวดหมู่:ตรรกศาสตร์
หมวดหมู่:การให้เหตุผล
หมวดหมู่:โลกิยนิยม
หมวดหมู่:วิมตินิยม
หมวดหมู่:ความจริง
หมวดหมู่:การวิจารณ์ศาสนา
หมวดหมู่:การเลิกยุ่งเกี่ยวกับศาสนา
หมวดหมู่:ขบวนการทางปรัชญา
Mastacembelus ansorgii

***Mastacembelus ansorgii*** เป็นสปีชีส์ของปลาที่มีก้านครีบในวงศ์ปลากระทิง (Mastacembelidae) ความยาวสูงสุด 44.5 เซนติเมตร ชื่อทางวิทยาศาสตร์ของปลาชนิดนี้ถูกเผยแพร่ครั้งแรกโดย Boulenger ในปี ค.ศ. 1905

## ถิ่นอาศัย
เป็นปลาน้ำจืดในเขตภูมิอากาศแบบเขตร้อน แหล่งอาศัยตามธรรมชาติพบในลุ่มแม่น้ำกวานซา (Cuanza) ในประเทศแองโกลา 

## อ้างอิง

## แหล่งข้อมูลอื่น
* 

หมวดหมู่:วงศ์ปลากระทิง
ซิลเวนา โทมาเซลลี

**ซิลเวนา พัลมา วินด์เซอร์ เคาน์เตสแห่งเซนต์แอนดรูส์** (; 28 พฤษภาคม พ.ศ. 2500) เป็นที่รู้จักในชื่อเดิมว่า **ซิลเวนา โทมาเซลลี** () เป็นนักวิชาการ, นักประวัติศาสตร์ประจำมหาวิทยาลัยเคมบริดจ์ และเป็นภรรยาของจอร์จ วินด์เซอร์ เอิร์ลแห่งเซนต์แอนดรูส์ พระโอรสในเจ้าชายเอ็ดเวิร์ด ดยุกแห่งเคนต์

## ประวัติ
ซิลเวนาเกิดเมื่อวันที่ 28 พฤษภาคม พ.ศ. 2500 ณ เมืองแพลเซนเทีย รัฐนิวฟันด์แลนด์และแลบราดอร์ ประเทศแคนาดา เป็นธิดาของมักซีมีเลียน คาร์ล โทมาเซลลี () ชาวซาลซ์บูร์ก กับโจซิแอน เพรสเชซ () 

ซิลเวนาสำเร็จการศึกษาจากประเทศแคนาดาและอังกฤษ

## สมรส
ซิลเวนาสมรสครั้งแรกกับจอห์น พอล โจนส์ เมื่อวันที่ 25 ธันวาคม พ.ศ. 2520 ที่เมืองแวนคูเวอร์ ประเทศแคนาดา แล้วหย่าใน พ.ศ. 2524 โดยไม่มีบุตรด้วยกัน ต่อมาเธอสมรสหนที่สองกับจอร์จ วินด์เซอร์ เอิร์ลแห่งเซนต์แอนดรูส์ เมื่อวันที่ 9 มกราคม พ.ศ. 2531 ที่เมืองลีธ ประเทศสกอตแลนด์ ทั้งคู่มีบุตรสามคน คือ
# เอ็ดเวิร์ด เอ็ดมุนด์ แมกซิมิเลียน จอร์จ วินด์เซอร์ ลอร์ดดาวน์แพทริก (เกิด 2 ธันวาคม พ.ศ. 2531)
# เลดีมารีนา ชาร์ลอตต์ อะเล็กซันดรา แคเทอริน เฮเลน วินด์เซอร์ (เกิด 30 กันยายน พ.ศ. 2535)
# เลดีอาเมเลีย โซเฟีย เทโอโดรา แมรี มาร์กาเรต วินด์เซอร์ (เกิด 24 สิงหาคม พ.ศ. 2538)

ส่วนตัวเธอนับถือศาสนาคริสต์นิกายโรมันคาทอลิก และไม่ยอมทิ้งความเชื่อหลังการสมรสกับสามีที่นับถือนิกายอังกฤษ ซึ่งไม่มีผลต่อสิทธิในการสืบราชสันตติวงศ์ของเอิร์ลแห่งเซนต์แอนดรูส์ แต่ในเวลาต่อมาเอ็ดเวิร์ดและเลดีมารีนา บุตรสองคนแรกของเธอได้เข้ารีตนิกายโรมันคาทอลิกตามเธอใน พ.ศ. 2546 และ พ.ศ. 2551 ตามลำดับ ถือเป็นการละเมิดพระราชบัญญัติว่าด้วยการสืบราชสันตติวงศ์แห่งสหราชอาณาจักร ส่งผลทั้งสองจึงถูกถอนชื่อออกจากการเป็นรัชทายาท มีเพียงเลดีอาเมเลียเพียงคนเดียวที่ยังอยู่ในลำดับการสืบราชสันตติวงศ์

## การทำงานด้านวิชาการ
ซิลเวนารับปริญญาศิลปศาสตรบัณฑิตจากมหาวิทยาลัยบริติชโคลัมเบีย และศิลปศาสตรมหาบัณฑิตจากมหาวิทยาลัยยอร์ก, มหาวิทยาลัยออนแทรีโอ และมหาวิทยาลัยเคมบริดจ์เมื่อ พ.ศ. 2547 เธอมีเชี่ยวชาญด้านทฤษฎีการเมืองฝรั่งเศสและอังกฤษช่วงศตวรรษที่ 18 โดยเฉพาะความเป็นผู้หญิง รวมทั้งมีงานเขียนเกี่ยวกับจอห์น ล็อก, ฌ็อง-ฌัก รูโซ, เดวิด ฮิวม์, แมรี โวลสโตนคราฟต์ และจอห์น สจวร์ต มิลล์ เธอสอนวิชาประวัติศาสตร์ทฤษฎีการเมืองและเป็นผู้บรรยายของคณะประวัติศาสตร์ โดยเฉพาะด้านสังคมและรัฐศาสตร์

เธอเป็นสมาชิกผู้ก่อตั้งศูนย์ยุโรป เรื่องปรัชญาเกี่ยวกับเพศสภาพ (Philosophy of Gender) เมืองซีเกิน ประเทศเยอรมนี ปัจจุบันดำรงตำแหน่งเป็นผู้อำนวยการการศึกษาประวัติศาสตร์ส่วนที่ 1 สังคมและรัฐศาสตร์ วิทยาลัยเซนต์จอนส์แห่งมหาวิทยาลัยเคมบริดจ์ และเป็นอาจารย์พิเศษแก่นักศึกษาวิทยาศาสตร์ธรรมชาติในวิทยาลัยเซนต์จอนส์

ซิลเวนาได้รับการเลือกตั้งให้เป็นนักวิชาการของราชสมาคมประวัติศาสตร์ ()

## อ้างอิง

หมวดหมู่:นักประวัติศาสตร์ชาวสหราชอาณาจักร
หมวดหมู่:บุคคลจากรัฐนิวฟันด์แลนด์และแลบราดอร์
หมวดหมู่:ชาวแคนาดาเชื้อสายออสเตรีย
หมวดหมู่:ชาวแคนาดาเชื้อสายฝรั่งเศส
หมวดหมู่:ชาวแคนาดาเชื้อสายอิตาลี
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลจากมหาวิทยาลัยบริติชโคลัมเบีย
หมวดหมู่:บุคคลจากมหาวิทยาลัยออนแทรีโอ
หมวดหมู่:บุคคลจากมหาวิทยาลัยยอร์ก
หมวดหมู่:คริสต์ศาสนิกชนนิกายโรมันคาทอลิกชาวแคนาดา
โซยุซ เอ็มเอส-04

**โซยุซ เอ็มเอส-04** เป็นโครงการอวกาศโซยุซที่เปิดตัวขึ้นเมื่อวันที่ 20 เมษายน พ.ศ. 2560 เพื่อไปยังสถานีอวกาศนานาชาติโดยได้ส่งลูกเรือ 2 คนจากโครงการเอ็กแพรนชัน 52 ไปยังสถานีอวกาศนานาชาติ เอ็มเอส-04 เป็นโครงการอวกาศโซยุซครั้งที่ 133 ลูกเรือประกอบด้วยผู้บัญชาการชาวรัสเซียและวิศวกรชาวอเมริกา เป็นครั้งแรกของโครงการอวกาศโซยุซ เอ็มเอสที่ใช้ระยะเวลาในการถึงสถานีอวกาศเพียง 6 ชั่วโมง โดยภารกิจก่อนหน้านี่ใช้เวลาเข้าวงโคจรถึง 2 วัน และยังเป็นครั้งแรกที่ส่งนักบินอวกาศจำนวน 2 คน หลังจากที่มีภารกิจโซยุซ ทีเอ็มเอ-02

## ลูกเรือ

### ขากลับ

## อ้างอิง

หมวดหมู่:ประเทศรัสเซียใน พ.ศ. 2560
Alice or Alice

**Alice or Alice** () เป็นซีรีซ์มังงะญี่ปุ่นโดย Riko Korie ได้รับการลงบนหนังสือมังงะเซเน็งของ Media Factory *Comic Cune* ซึ่งเดิมเป็นนิตยสารมังงะเซเน็ง *[[Monthly Comic Alive]]* จนถึงสิงหาคม 2015 ซึ่งรวมได้เป็นทังโกบงทั้งหมดสามเล่ม และได้ทำเป็นซีรีซ์อะนิเมะ โดย EMT Squared ซึ่งเริ่มฉายในวันที่ 4 เมษายน 2018

## แหล่งข้อมูลอื่น
* 
*
*

หมวดหมู่:มังงะที่ตีพิมพ์ในปี พ.ศ. 2556
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2561
หมวดหมู่:ซีรีส์อนิเมะที่สร้างจากมังงะ
หมวดหมู่:อีเอ็มที สแควร์
หมวดหมู่:มังงะของสำนักพิมพ์เมเดียแฟกทอรี
หมวดหมู่:แฟรนไชส์ของคาโดกาวะโดวังโงะ
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนสี่ช่อง
โคลเวอร์เวิกส์

**โคลเวอร์เวิกส์** (; ) เป็นสตูดิโอผลิตอนิเมะ ซึ่งแปลงมาจาก Kōenji Studio ของเอ-1 พิกเจอร์ส และเป็นบริษัทย่อยของอะนิเพล็กซ์

## การก่อตั้ง
เมื่อวันที่ 1 เมษายน ค.ศ. 2018 เอ-1 พิกเจอร์สได้รีแบรนด์จากสตูดิโอโคเอนจิเป็น โคลเวอร์เวิกส์ ซึ่งมีเอกลักษณ์เฉพาะตัวของแบรนด์ แตกต่างจากสตูดิโอหลักอาซากายะ สตูดิโอตั้งอยู่ในเขตซูงินามิ เมืองโตเกียว

โปรดักชั่นอนิเมะสี่เรื่องได้เปลี่ยนสตูดิโอที่ได้รับเครดิตจากเอ-1 พิกเจอร์ส เป็นโคลเวอร์เวิกส์ หลังจากการรีแบรนด์ ได้แก่ *[[Slow Start (manga)|Slow Start]]*, *[[Darling in the Franxx]]*, ''เพอร์โซนา 5: ดิแอนิเมชัน'' และ ''Ace Attorney'' ฤดูกาลที่ 2 โดย Slow Start เปลี่ยนสตูดิโอที่ได้รับเครดิตหลังจากการฉายครั้งแรกสิ้นสุดลง ในขณะที่ Darling in the Franxx เปลี่ยนสตูดิโอที่ได้รับเครดิตในระหว่างการผลิต

เมื่อวันที่ 1 ตุลาคม ค.ศ. 2018 โคลเวอร์เวิกส์ได้ประกาศแยกตัวจากเอ-1 พิกเจอร์ส แม้ว่าจะยังคงเป็นบริษัทในเครือของอะนิเพล็กซ์ก็ตาม

## งาน
### ทีวีซีรีส์

### ภาพยนตร์

## อ้างอิง




## แหล่งข้อมูลอื่น
*  
* 


หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2561
รายชื่อผลงานทั้งหมดของแอลัน วอล์กเกอร์

แอลัน วอล์กเกอร์ ดีเจชาวนอร์เวย์ ได้เผยแพร่ 1 อัลบั้มสตูดิโอ, 2 เอ็กซ์เทนเดดเพลย์ (EP), 19 ซิงเกิล, 19 รีมิกซ์ และ 14 มิวสิกวิดีโอ



## อัลบั้มสตูดิโอ



## เอ็กซ์เทนเดดเพลย์

## ซิงเกิล

### เป็นศิลปินหลัก

### เป็นศิลปินร่วม

## เพลงอื่นๆ

เพลง Unity เป็นโครงการแต่งเพลงที่ Alan Walker ทำร่วมกับเหล่า Walkers (แฟนคลับของ Alan Walker) ทั่วโลก

## รีมิกซ์

### เผยแพร่โดยค่ายเพลง

### รีมิกซ์อื่นๆ

## เครดิตร่วมผลิต

## มิวสิควิดิโอ

## เชิงอรรถรส

## อ้างอิง
วันเอกราชชาติ (ประเทศโปแลนด์)

**วันอิสรภาพแห่งชาติ** () เป็นวันชาติของโปแลนด์ที่มีการเฉลิมฉลองทุกวันที่ 11 พฤศจิกายนของทุกปี เพื่อเป็นการฉลองครบรอบการฟื้นฟูอธิปไตยของโปแลนด์ในฐานะสาธารณรัฐที่สองใน ค.ศ.  1918 จากจักรวรรดิเยอรมัน จักรวรรดิออสเตรีย และจักรวรรดิรัสเซีย หลังจากการแบ่งในช่วงปลายคริสต์ศตวรรษที่ 18 ซึ่งทำให้โปแลนด์เสียเอกราชเป็นเวลา 123 ปีจนกระทั่งสงครามโลกครั้งที่หนึ่งสึ้นสุดลง เมื่อการล่มสลายของจักรวรรดิใกล้เคียงทำให้เกิดประเทศใหม่ขึ้น วันนี้ยังถือเป็นวันหยุดในโปแลนด์

## อ้างอิง

หมวดหมู่:วันสำคัญ
โปแลนด์
หมวดหมู่:วันเอกราช
หมวดหมู่:วันสำคัญในเดือนพฤศจิกายน
การแทรกแซงสงครามกลางเมืองรัสเซียโดยฝ่ายสัมพันธมิตร

**การแทรกแซงโดยฝ่ายสัมพันธมิตร** เป็นการส่งกำลังทางทหารจากหลายชาติซึ่งเริ่มขึ้นในช่วงสงครามกลางเมืองรัสเซียในปี 1918 เป้าหมายที่ระบุไว้คือการช่วยเชโกสโลวักลีเจียน เพื่อรักษาความปลอดภัยของอาวุธและยุทโธปกรณ์ในรัสเซียและเพื่อกลับมาสร้างแนวรบด้านตะวันออก หลังจากรัฐบาลบอลเชวิคถอนตัวออกจากสงครามโลกครั้งที่หนึ่ง ฝ่ายสำพันธมิตรได้สนับสนุนกองกำลังขาวต่อต้านคอมมิวนิสต์ในรัสเซีย ความพยายามของฝ่ายสัมพันธมิตรถูกขัดขวางโดยการแบ่งวัตถุประสงค์ในสงคราม, ความเบื่อหน่ายจากความขัดแย้งทั่วโลกโดยรวม และขาดการสนับสนุนในประเทศ ปัจจัยเหล่านี้พร้อมกับการอพยพเชโกสโลวักลีเจียน บังคับให้ฝ่ายสัมพันธมิตรถอนตัวออกจากรัสเซียเหนือ และไซบีเรียในปี 1920 แม้ว่ากองกำลังญี่ปุ่นจะยังครอบครองบางส่วนของไซบีเรียจนถึงปี 1922 และบางส่วนทางตอนเหนือของซาฮาลินจนถึงปี 1925

## อ้างอิง

หมวดหมู่:ประวัติศาสตร์รัสเซีย
หมวดหมู่:ฝ่ายสัมพันธมิตร (สงครามโลกครั้งที่หนึ่ง)
หมวดหมู่:การยึดครองทางทหารของญี่ปุ่น
หมวดหมู่:การบุกครองรัสเซีย
ควร์ท คนิสเพิล

**ควร์ท คนิสเพิล** (; 20 กันยายน ค.ศ. 1921 – 28 เมษายน ค.ศ. 1945) เป็นผู้บัญชาการพลขับรถถังเยอรมันในช่วงสงครามโลกครั้งที่สอง ด้วยความน่าทึ่งจากการอ้างว่าได้ทำลายรถถังจำนวน 168 คัน ทำให้เขาได้กลายเป็นนักรบที่ประสบความสำเร็จมากที่สุดในสงครามยานเกราะ

เมื่อวันที่ 10 เมษายน ค.ศ. 2013 เจ้าหน้าที่เช็กได้ยืนยันว่าซากศพของคนิสเพิลถูกพบพร้อมด้วยทหารเยอรมันอีก 15 นายที่หลังกำแพงโบสถ์แห่งหนึ่งในเวอร์โบแว็ตส์ (Vrbovec) ซึ่งระบุตัวตนได้โดยด็อกแท็ก เมื่อวันที่ 12 พฤศจิกายน ค.ศ. 2014 คณะกรรมาธิการหลุมศพสงครามเยอรมัน (German War Graves Commission) ได้ฝังซากศพของเขาไว้ที่สุสานทหารในเบอร์โน พร้อมกับทหารเยอรมันอีก 41 นายที่ได้เสียชีวิตในที่ต่าง ๆ ในมอเรเวียและไซลีเชีย

หมวดหมู่:นาซี
หมวดหมู่:ทหารในสงครามโลกครั้งที่สอง
หมวดหมู่:ทหารชาวเยอรมัน
แมงกานีส(II) คาร์บอเนต

**แมงกานีส(II) คาร์บอเนต ** (Manganese(II) carbonate) หรือ**แมงกานีสคาร์บอเนต** (Manganese carbonate) เป็นสารประกอบอนินทรีย์มีสูตรคือ MnCO3 แมงกานีสคาร์บอเนตเกิดขึ้นเองตามธรรมชาติในแร่โรโดโครไซท์ แต่มักจะถูกสร้างโดยโรงงาน เป็นของแข็งไม่ละลายน้ำสีชมพู ประมาณ 20,000 ตันถูกสร้างในปี 2005 สามารถที่จะให้ความร้อนแล้วได้เป็นแมงกานีส(II) ออกไซด์และคาร์บอนไดออกไซด์ได้ สามารถสร้างสารนี้ได้จากการทำปฏิกิริยาระหว่างแมงกานีส(II) คลอไรด์กับโซเดียมคาร์บอเนต
## อ้างอิง

หมวดหมู่:สารประกอบแมงกานีส
หมวดหมู่:คาร์บอเนต
ลิเทียมคาร์บอเนต

**ลิเทียมคาร์บอเนต** (Lithium carbonate) เป็นสารประกอบอนินทรีย์มีสูตรเป็น Li2CO3 เป็นเกลือลิเทียมของคาร์บอเนต มีลักษณะเป็นเกลือสีขาวไม่ละลายน้ำ มีการใช้กันอย่างแพร่หลายในการสร้างโลหะออกไซด์ เนื่องจากใช้ในการรักษาโรคอารมณ์สองขั้ว ลิเทียมคาร์บอเนตอยู่ในรายชื่อของยาที่จำเป็นขององค์การอนามัยโลกซึ่งเป็นยาที่สำคัญที่สุดที่จำเป็นในระบบสุขภาพขั้นพื้นฐาน สามารถสร้างขึ้นได้ด้วยการรวมลิเทียมออกไซด์หรือลิเทียมไฮดรอกไซด์กับคาร์บอนไดออกไซด์ สามารถที่จะทำปฏิกิริยากับกรดกลายเป็นคาร์บอนไดออกไซด์ และสามารถทำปฏิกิริยาคาร์บอนไดออกไซด์ชั่วคราวเพื่อทำไบคาร์บอเนต
## อ้างอิง

หมวดหมู่:สารประกอบลิเทียม
หมวดหมู่:คาร์บอเนต
เอลฟ์เฟลด (พระมเหสีของพระเจ้าเอ็ดเวิร์ดผู้อาวุโส)

**เอลฟ์เฟลด** () เป็นพระมเหสีคนที่สองของพระเจ้าเอ็ดเวิร์ดผู้อาวุโส กษัตริย์ของชาวแองโกลแซ็กซัน

## ประวัติ

เอลฟ์เฟลดเป็นบุตรสาวของอีลดอร์มันเอเธลเฮล์ม ซึ่งอาจหมายถึงอีลดอร์มันเอเธลเฮล์มแห่งวิลต์เชียร์ที่เสียชีวิตในปี ค.ศ. 897 

เอลฟ์เฟลดแต่งงานกับพระเจ้าเอ็ดเวิร์ดราวปี ค.ศ. 899 พระองค์มีส่วนร่วมในกฎบัตรเพียงฉบับเดียว คือฉบับที่ลงวันที่เป็นปี ค.ศ. 901 ที่บรรยายถึงพระองค์ว่าเป็น *คอนยุกซ์ เรจิส* (พระมเหสีของกษัตริย์) พระองค์ไม่เคยได้เป็นพระราชินี และแม้ว่าก่อนหน้านี้จะเคยคิดกันว่าพระองค์ได้รับการทำพิธีเป็นพระราชินีในตอนที่พระเจ้าเอ็ดเวิร์ดได้รับการสวมมงกุฎในปี ค.ศ. 900 แต่ปัจจุบันคิดกันว่าไม่เป็นเช่นนั้น

เอลฟ์เฟลดมีพระโอรสสองคน คือ (1) เอลฟ์เวิร์ดที่ต่อมากลายเป็นกษัตริย์แห่งเวสเซ็กซ์หลังการสิ้นพระชนม์ของพระบิดาในปี ค.ศ. 924 แต่พระองค์เองก็สิ้นพระชนม์ในหนึ่งเดือน กับ (2) เอ็ดวินที่จมน้ำสิ้นพระชนม์ในปี ค.ศ. 933 เอลฟ์เฟลดยังมีพระธิดาอีกห้าหรือหกคน หนึ่งในนั้นคือ อีดจิฟู พระมเหสีของชาร์ลส์ผู้เรียบง่าย กษัตริย์แห่งราชอาณาจักรแฟรงก์ตะวันตก, อีดฮิล์ดที่แต่งงานกับอูกมหาราช ดยุคของชาวแฟรงก์ และอีดจิธ พระมเหสีของจักรพรรดิอ็อทโทที่ 1 แห่งจักรวรรดิโรมันอันศักดิ์สิทธิ์

พระเจ้าเอ็ดมุนด์ที่ 1 กษัตริย์ในอนาคต พระโอรสของพระมเหสีคนที่สามของพระเจ้าเอ็ดเวิร์ด อีดจิฟู ประสูติในปี ค.ศ. 920/921 ดังนั้นการแต่งงานของเอลฟ์เฟลดน่าจะจบลงในช่วงปลายคริสตทศวรรษ 910 อ้างอิงตามวิลเลียมแห่งมัลม์สบรี พระเจ้าเอ็ดเวิร์ดทิ้งเอลฟ์เฟลดไปแต่งงานกับอีดจิฟู มีบันทึกว่าพระองค์เกษียณตัวเข้าวิหารวิลตันร่วมกับพระธิดาสองคนคืออีดเฟลดกับเอเธลฮิล์ด และทั้งสามถูกฝังอยู่ที่นั่น

## พระโอรสธิดา

### พระโอรส

* เอลฟ์เวิร์ด เป็นกษัตริย์แห่งเวสเซ็กซ์ช่วงสั้นๆ ในปี ค.ศ. 924
* เอ็ดวิน สิ้นพระชนม์ ค.ศ. 933

### พระธิดา

* อีดจิฟู พระมเหสีของชาร์ลส์ผู้เรียบง่าย กษัตริย์แห่งราชอาณาจักรแฟรงก์ตะวันตก
* อีดฮิล์ด ภรรยาของอูกมหาราช ดยุกของชาวแฟรงก์
* อีดจิธ พระมเหสีของจักรพรรดิออตโทที่ 1 แห่งโรมันอันศักดิ์สิทธิ์
* เอลฟ์กิฟู ภรรยาของหลุยส์ น้องชายของรูดอล์ฟแห่งเบอร์กันดี
* อีดเฟลด แม่ชีที่วิลตัน
* เอเธลฮิล์ด แม่ชีที่วิลตัน

## อ้างอิง


หมวดหมู่:ราชวงศ์เวสเซกซ์
หมวดหมู่:ชาวแองโกล-แซกซัน
ลิเทียมอะไซด์

**ลิเทียมอะไซด์** (lithium azide) เป็นสารประกอบอนินทรีย์ที่มีสูตรเคมีเป็น LiN3 เป็นสารที่เป็นพิษและไม่เสถียร และสลายตัวเป็นลิเทียมและไนโตรเจนเมื่อถูกความร้อน
## การสังเคราะห์
ลิเทียมอะไซด์สามารถสังเคราะห์ได้จากการทำปฏิกิริยาแทนที่คู่ซึ่งกันและกันของโซเดียมอะไซด์และลิเทียมไนเตรต
: NaN3\ + LiNO3 -> LiN3\ + NaNO3
นอกจากนี้ยังสามารถสังเคระห์ได้ด้วยการทำปฏิกิริยาของโซเดียมเอไซด์กับลิเทียมซัลเฟต
: 2NaN3\ + Li2SO4 -> 2 LiN3\ + Na2SO4
## อ้างอิง

หมวดหมู่:สารประกอบลิเทียม
หมวดหมู่:อะไซด์
ลิเทียมคลอไรด์

**ลิเทียมคลอไรด์** (lithium chloride) เป็นสารประกอบไอออนิก (เกลือ) ประกอบด้วยลิเทียมและคลอรีน มีสูตรเคมีคือ LiCl สามารถดูดความชื้นจากบรรยากาศได้ดีและสามารถละลายน้ำได้ เมื่อเทียบกับโซเดียมคลอไรด์และโพแทสเซียมคลอไรด์จะละลายได้ดีในตัวทำละลายอินทรีย์มีขั้วเช่นเมทานอลและอะซิโตน
## ตามธรรมชาติ
ลิเทียมคลอไรด์ทำหน้าที่เป็นแหล่งไอออนของคลอไรด์ (Cl^-) เช่นเดียวกับเกลือที่ละลายน้ำได้อื่น ๆ การผสมกับเกลือโลหะบางชนิดในสารละลาย จะทำให้เกิดคลอไรด์ที่ไม่ละลายน้ำ ตัวอย่างเช่นการทำปฏิกิริยากับตะกั่ว(II) ไนเตรตจะทำให้เกิดตะกั่ว(II) คลอไรด์
: 2LiCl(aq)\ + Pb(NO3)2(aq) -> PbCl2(s)\ + 2LiNO3(aq)
Li+ (ลิเทียมไอออน) เป็นกรดเลอวิสอ่อน ยกตัวอย่างเช่น 1 โมล ของลิเทียมคลอไรด์สามารถเชื่อมต่อแอมโมเนียได้ถึง 4 โมล
## อ้างอิง

หมวดหมู่:สารประกอบลิเทียม
หมวดหมู่:คลอไรด์
อีดจิฟูแห่งเวสเซ็กซ์

thumb|อีดจิฟูแห่งเวสเซ็กซ์ พระมเหสีของพระเจ้าชาร์ลส์ที่ 3 แห่งฝรั่งเศส
**อีดจิฟู** (, ) เป็นพระธิดา ของพระเจ้าเอ็ดเวิร์ดผู้อาวุโส กษัตริย์แห่งเวสเซ็กซ์และอังกฤษ กับพระมเหสีคนที่สอง เอลฟ์เฟลด พระองค์ประสูติในเวสเซ็กซ์

## แต่งงานกับกษัตริย์ฝรั่งเศส

อีดจิฟูเป็นหนึ่งในสามสาวพี่น้องที่แต่งงานกับผู้ปกครองบนทวีปใหญ่ โดยอีกสองคนคืออีดจิธที่แต่งงานกับจักรพรรดิออตโทที่ 1 แห่งโรมันอันศักดิ์สิทธิ์ กับอีดฮิล์ดที่แต่งงานกับอูกมหาราช อีดจิฟูกลายเป็นพระมเหสีคนที่สองของพระเจ้าชาร์ลส์ที่ 3 แห่งฝรั่งเศส ที่แต่งงานกับอีดจิฟูในปี ค.ศ. 919 หลังการสิ้นพระชนม์ของพระมเหสีคนแรก เฟรเดรุน อีดจิฟูเป็นพระมารดาของพระเจ้าหลุยส์ที่ 4 แห่งฝรั่งเศส

## กลับสู่อังกฤษ

ในปี ค.ศ. 922 พระเจ้าชาร์ลส์ที่ 3 ถูกถอดออกจากตำแหน่ง และหลังความพ่ายแพ้ที่สมรภูมิซวยส์ซงส์ในปี ค.ศ. 923 พระองค์ตกเป็นนักโทษของแอแบต์ที่ 2 เคานต์แห่งแวร์ม็องดัวส์ พันธมิตรของกษัตริย์คนปัจจุบันในตอนนั้น เพื่อคุ้มครองความปลอดภัยของพระโอรส อีดจิฟูจึงพาพระโอรสไปอังกฤษในปี ค.ศ. 923 สู่ราชสำนักของพระเชษฐาร่วมบิดา พระเจ้าเอเธลสตันแห่งอังกฤษ ทำให้พระเจ้าหลุยส์ที่ 4 แห่งฝรั่งเศสถูกเรียกว่า หลุยส์ ดูเทรอแมร์ (ผู้มาจากต่างแดน) แห่งฝรั่งเศส หลุยส์อยู่ที่อังกฤษจนถึงปี ค.ศ. 936 ซึ่งพระองค์ถูกเรียกตัวกลับไปฝรั่งเศสเพื่อสวมมงกุฎเป็นกษัตริย์ อีดจิฟูร่วมเดินทางไปกับพระองค์ด้วย

พระองค์เกษียณตัวเข้าคอนแวนต์ในล็อง ในปี ค.ศ. 951 แอแบต์ผู้ชรา เคานต์แห่งโอมัวส์ลักพาตัวพระองค์ไปแต่งงาน ทำให้พระโอรสของพระองค์พิโรธเป็นอย่างมาก

## อ้างอิง


หมวดหมู่:บุคคลที่เกิดในปี พ.ศ. 1445
หมวดหมู่:บุคคลที่เสียชีวิตในคริสต์ศตวรรษที่ 10
หมวดหมู่:ราชวงศ์การอแล็งเฌียง
หมวดหมู่:ราชินีแห่งฝรั่งเศส
หมวดหมู่:ราชวงศ์เวสเซกซ์
หมวดหมู่:เจ้าหญิงอังกฤษ
สนามกีฬายามาฮะ

**สนามกีฬายามาฮะ** หรือ **สนามกีฬายามาฮ่า** (; ) เป็นสนามฟุตบอลตั้งอยู่ที่เมืองอิวาตะ จังหวัดชิซูโอกะ ชื่อสนามมาจาก บริษัท ยามาฮะ มอเตอร์ ซึ่งเป็นผู้สร้างสนาม สามารถปรับเปลี่ยนเป็นสนามแข่งขันรักบี้ได้  ปัจจุบันใช้งานโดยสโมสรฟุตบอลจูบิโล อิวาตะ และสโมสรรักบี้ยามาฮะ จูบิโล

## แหล่งข้อมูลอื่น
*Yamaha home page with map 

ยามาฮะ
หมวดหมู่:สนามรักบี้ยูเนียนในประเทศญี่ปุ่น
หมวดหมู่:สิ่งก่อสร้างในจังหวัดชิซูโอกะ
หมวดหมู่:จูบิโล อิวาตะ
หมวดหมู่:ยามาฮ่า
ไอโซโทปของฮีเลียม

ถึงแม้จะมีอยู่ 9 ไอโซโทปที่รู้จักของฮีเลียม (2He) (น้ำหนักอะตอม: 4.002602(2)) แต่มีเพียงแค่ฮีเลียม-3 (3He) และฮีเลียม-4 (4He) เท่านั้นที่เสถียร  ซึ่งในชั้นบรรยากาศของโลกมีอะตอม 3He สำหรับทุก ๆ อะตอม 4He นิวไคลด์กัมมันตรังสีทั้งหมดมีครึ่งชีวิตที่น้อย ที่มีครึ่งชีวิตมากที่สุดคือ 6He ที่มีครึ่งชีวิต 806.7 มิลลิวินาที และที่เสถียรน้อยที่สุดคือ 5He ซึ่งมีครึ่งชีวิต 7.6×10−22 วินาที และเป็นไปได้ที่ 2He จะมีครึ่งชีวิตน้อยกว่านั้น
## อ้างอิง

หมวดหมู่:ไอโซโทป
หมวดหมู่:ไอโซโทปของฮีเลียม
เรเดียม-223

**เรเดียม-223** (**Ra-223, 223Ra**) เป็นไอโซโทปของเรเดียมทีมีครึ่งชีวิต 11.4 วัน ในทางตรงกันข้ามไอโซโทปเรเดียม-226 ที่ค้นพบโดย Curies มีครึ่งชีวิตครึ่งปี 1601 ปี การใช้เรเดียม-223 ที่สำคัญคือ ใช้ในการ radiopharmaceutical เพื่อรักษามะเร็งในระยะแพร่กระจายในกระดูก ใช้ประโยชน์จากความคล้ายคลึงกันของสารเคมีกับแคลเซียม และระยะสั้นของรังสีอัลฟาที่ไอโซโทปนี้ปล่อยออกมา

หมวดหมู่:ไอโซโทปของเรเดียม
ไอโซโทปของเรเดียม

**[[เรเดียม]] (Ra)** ไอโซโทปมีแต่ไม่เสถียรหรือเกือบจะเสถียร ทำให้มวลอะตอมของเรเดียมไม่มีค่าที่คงตัว ไอโซโทปของแฟรนเซียมพบได้มากที่สุดและมีครึ่งชีวิตที่นานที่สุดคือ 226Ra ด้วยครึ่งชีวิต 1,600 ปี ซึ่งไอโซโทปนี้ได้จากการสลายตัวของ <sup>238</sup>U เรเดียมมีไอโซโทปที่รู้จักทั้งหมด 33 อันคือตั้งแต่ 202Ra ถึง 234Ra

## รายชื่อไอโซโทป

## โน้ต

## อ้างอิง

หมวดหมู่:ไอโซโทป
กองทัพอวกาศสหรัฐ

**กองทัพอวกาศสหรัฐ** () เป็นเหล่าทัพกองกำลังที่ 6 ภายใต้สังกัดกองทัพสหรัฐ มีวัตถุประสงค์ในการควบคุมปฏิบัติการทางทหารเพื่อพิทักษ์ผลประโยชน์ของชาติที่อยู่ในอวกาศ สถาปนาขึ้นอย่างเป็นทางการในวันที่ 21 ธันวาคม พ.ศ. 2562 ประธานาธิบดีโดนัลด์ ทรัมป์ เป็นผู้ลงนามใน “กฎหมายการจัดการอำนาจความมั่นคงแห่งชาติ (NDAA) 2020” ที่ฐานทัพร่วมเรือ-อากาศแอนดรูว์ส ในรัฐแมริแลนด์ ริมชายฝั่งทางตะวันออกเฉียงเหนือของสหรัฐ 

ทั้งนี้ หนึ่งในสาระสำคัญของกฎหมายเอ็นดีเอเอคือการจัดตั้ง “กองทัพอวกาศสหรัฐ” เป็นกองกำลังที่ 6 ของกองทัพสหรัฐ นอกจากกองทัพบก กองทัพเรือ กองทัพอากาศ กองกำลังนาวิกโยธิน และกองกำลังยามฝั่ง ซึ่งถือเป็นครั้งแรกในรอบ 72 ปี ที่สหรัฐมีการตั้งกองกำลังใหม่ภายใต้การกำกับดูแลของกองทัพ โดยกองทัพอวกาศซึ่งแยกตัวออกมาจากกองทัพอากาศ ผู้บัญชาการยุทธอวกาศคนแรกคือ พลเอกจอห์น เรย์มอนด์ ซึ่งควบตำแหน่งผู้บัญชาการทหารสหรัฐภาคอวกาศ ที่มีการก่อตั้งเมื่อสิงหาคม 2562 

ซึ่งภารกิจของกองทัพอวกาศที่มีเจ้าหน้าที่ทั้งทหารและพลเรือนในสังกัดรวมกันประมาณ 16,000 นาย ไม่ใช่การส่งทหารขึ้นสู่อวกาศ แต่คือการปกป้องผลประโยชน์ของสหรัฐที่อยู่ในอวกาศ อาทิ ดาวเทียมหลายร้อยดวงซึ่งโคจรอยู่ในชั้นบรรยากาศ ทำหน้าที่ทั้งการสำรวจและเก็บข้อมูลทั่วไปและการสอดแนม ส่วนภารกิจของสเปซคอมซึ่งเป็นหน่วยงานอิสระที่ไม่อยู่ภายใต้สังกัดเหล่าทัพใด แต่ขึ้นตรงกับนายมาร์ค เอสเปอร์ รัฐมนตรีว่าการกระทรวงกลาโหม จะมุ่งเน้นไปที่การพัฒนาศักยภาพทุกด้านของกองทัพสหรัฐที่เกี่ยวข้องกับอวกาศ เพื่อสร้างความเชื่อมั่นให้แก่ทุกฝ่ายว่าอิทธิพลของสหรัฐในอวกาศจะไม่ถูกคุกคามจากศัตรู

## อ้างอิง

## แหล่งข้อมูลอื่น
*Strategic Forces 115th Congress , Armed Service Republicans
*
*H.R.2810&nbsp;— National Defense Authorization Act for Fiscal Year 2018&nbsp;— House version, United States Congress
*S.1519&nbsp;— National Defense Authorization Act for Fiscal Year 2018&nbsp;— Senate version, United States Congress
*Final Report on Organizational and Management Structure for the National Security Space Components of the Department of Defense 


หมวดหมู่:กองทัพสหรัฐ
ฟีนอล

**ฟีนอล** หรือ **กรดฟีนอลิก** เป็นสารประกอบอินทรีย์ที่มีสูตรโมเลกุล C6H5OH เป็นผลึกของแข็งที่ระเหยง่าย โมเลกุลนี้เกิดจากกลุ่มฟีนอล (−C6H5) พันธะกับกลุ่มไฮดรอกซี (−OH) ฟีนอลเป็นกรดอ่อนและต้องใช้ความระมัดระวังเนื่องจากเป็นสารพิษที่มีฤทธิ์กัดกร่อนและเป็นสารไวไฟ

ฟีนอลถูกสกัดจากถ่านหินเป็นครั้งแรก แต่ปัจจุบันมีการผลิตจากปิโตรเลียมในปริมาณมาก (ประมาณ 7 พันล้านกิโลกรัมต่อปี) ฟีนอลเป็นสินค้าอุตสาหกรรมที่สำคัญเนื่องจากเป็นสารตั้งต้นของสารหลายชนิดและสารประกอบที่เป็นประโยชน์ การใช้หลักของฟีนอลคือใช้ในการสังเคราะห์พลาสติกและวัสดุที่เกี่ยวข้อง ฟีนอลและอนุพันธ์ทางเคมีเป็นสิ่งจำเป็นสำหรับการผลิตโพลีคาร์บอเนต, อีพอกซี, เบคิไลต์, ไนลอน, ผงซักฟอก, สารเคมีกำจัดวัชพืช เช่น สารเคมีกำจัดวัชพืช phenoxy และยาเสพติดจำนวนมาก

## อ้างอิง

## แหล่งข้อมูลอื่น

*International Chemical Safety Card 0070
*Phenol Material Safety Data Sheet
*National Pollutant Inventory: Phenol Fact Sheet
*NIOSH Pocket Guide to Chemical Hazards
*CDC - Phenol - NIOSH Workplace Safety and Health Topic
*IARC Monograph: "Phenol"
*Arcane Radio Trivia outlines competing uses for Phenol circa 1915

หมวดหมู่:สารประกอบฟีนิล
ฮาจิเมะ คาโมชิดะ

**ฮาจิเมะ คาโมชิดะ** (; เกิด 11 เมษายน 1978) เป็นผู้แต่งไลต์โนเวล งานที่เป็นที่รู่จักมากที่สุดของเขาคือ ซากุระโซว หอพักสร้างฝัน และ *[[เรื่องฝันปั่นป่วยของผมกับรุ่นพี่บันนี่เกิร์ล]]* ซึ่งได้ทำเป็นมังงะใน 2011 และซีรีส์อนิเมะใน 2012 เขาเริ่มต้นอาชีพของเขาจาก Saga of a World Without God () ใน 2007

## งาน
### ไลท์โนเวล
**Kaguya: Tsuki no Usagi no Gin no Hakobune* (2007–2008)
**Houkago Idol* (2010)
**[[ซากุระโซว หอพักสร้างฝัน]]* (2010–2014)
**[[เรื่องฝันปั่นป่วยของผมกับรุ่นพี่บันนี่เกิร์ล]]* (2014–ปัจจุบัน)

### อนิเมะ
**[[ซากุระโซว หอพักสร้างฝัน]]* (2012-2013) – คนเขียนต้นฉบับ, สคริปต์
**[[M3: The Dark Metal]]* (2014) – สคริปต์
**[[WIXOSS|Selector Spread WIXOSS]]* (2014) – สคริปต์
**[[โมบิลสูทกันดั้ม ไอรอน บลัด ออร์แฟนซ์]]* (2015-2017) – สคริปต์
**[[Just Because!]]* (2017) – คนประกอบซีรีส์, สคริปต์
**[[เรื่องฝันปั่นป่วยของผมกับรุ่นพี่บันนี่เกิร์ล]]* (2018) – คนเขียนต้นฉบับ
**[[วันจันทร์อันเด้งดึ๋ง|วันจันทร์อันเด้งดึ๋ง 2]]* (2021) – สคริปต์
**[[Synduality]]* (2023) – original story draft

### มังงะ
**[[โมบิลสูทกันดั้ม ไอรอน บลัด ออร์แฟนซ์|Mobile Suit Gundam: Iron-Blooded Orphans Steel Moon]]* (2014–2018) 
**Tora Kiss: A School Odyssey* (2012–2014)
**[[โมบิลสูทกันดั้ม|Mobile Suit Gundam Eight]]* (รอวันประกาศ)

## อ้างอิง

หมวดหมู่:นักเขียนชาวญี่ปุ่น
หมวดหมู่:นักเขียนไลต์โนเวล
หมวดหมู่:บุคคลจากจังหวัดคานางาวะ
ซามูกาวะ

**ซามูกาวะ** () เป็นเมืองที่ตั้งอยู่ในอำเภอโคซะ จังหวัดคานางาวะ ประเทศญี่ปุ่น ในเดือนมิถุนายน 2012 เมืองนี้มีประชากรประมาณ 47,445 คน ความหนาแน่น 3,540 คนต่อตารางกิโลเมตร และมีพื้นที่รวม 13.42 ตารางกิโลเมตร

## ภูมิศาสตร์
ซามูกาวะตั้งอยู่ในที่ราบทางตอนกลางของจังหวัดคานางาวะ และมีแม่น้ำซางามิผ่านเมืองนี้

### เทศบาลข้างเคียง
* ชิงาซากิ
* ฟูจิซาวะ
* เอบินะ
* อัตสึงิ
* ฮิรัตสึกะ

## ประวัติ
หมู่บ้านซามูกาวะก่อตั้งในปี 1889 ได้รับเชื่อมต่อกับทางรถไฟสายซางามิที่สถานีรถไฟชิงาซากิในปี 1912 และมีสายแยกที่ต่อจากซามูกาวะไปทางตะวันตก ทำให้นำไปสู่การพัฒนาของที่อยู่อาศัยและโรงงานอุตสาหกรรม มีการเพิ่มขึ้นของประชากรที่อยู่ในเมืองนี้ จนทำให้ได้รับแต่งตั้งเป็นเมืองในปี 1940 คลังแสงสรรพาวุธของกองทัพเรือจักรวรรดิญี่ปุ่นตั้งอยู่ที่เมืองซามูกาวะจนกระทั่งสิ้นสุดสงครามโลกครั้งที่สอง ก๊าซมัสตาร์ดจำนวนมากถูกพบใต้พื้นที่ดังกล่าวในปี 2002

## เศรษฐกิจ
ซามูกาวะมีเศรษฐกิจแบบผสมผสาน อุตสาหกรรมประกอบด้วยโรงงานที่ดำเนินการโดย Nissan Kohki ซึ่งเป็นบริษัทในเครือของนิสสันมอเตอร์ ผลิตเครื่องยนต์ยานยนต์

## การขนส่ง
### ทางรถไฟ
* บริษัทรถไฟญี่ปุ่นตะวันออก - สายซางามิ
** -  - 

### ทางหลวง
* 
* ทางหลวงจังหวัดคานางาวะหมายเลข 44, 45, 46, และ 47

## สถานที่ท่องเที่ยว
* ศาลเจ้าซามูกาวะ: ศาลเจ้าแห่งแรก (*[[อิจิโนมิยะ (แก้ความกำกวม)|อิจิโนมิยะ]]*) ของแคว้นซางามิในอดีต

## ภาพ

Central Park in Samukawa.jpg|สวนกลางเมืองซามูกาวะ
Kanagawa Water Memorial Park 01.jpg|พิพิธภัณฑ์การประปาจังหวัดคานางาวะ


## แหล่งข้อมูลอื่น

*เว็บไซต์ทางการ 

หมวดหมู่:เมืองในจังหวัดคานางาวะ
ชลันธร

**ชลันธร** (สันสกฤต: जलन्धर) เป็นอสูรที่ปรากฏเรื่องราวในคัมภีร์ของศาสนาฮินดูซึ่งทั้งในคัมภีร์รามายณะและปุราณะต่าง ๆ เล่าเรื่องของอสูรตนนี้เหมือนกัน

## เทพปกรณัม
ครั้งหนึ่งพระศิวะเบิกพระเนตรที่สามลงในมหาสมุทร แล้วบังเกิดทารกขึ้นมาจากทะเลนั้น ทารกนั้นส่งเสียงกัมปนาทไปทั่ว พระพรหมจึงเสด็จลงมาทอดพระเนตรและมอบแด่พระสมุทรและถวายแด่พระฤๅษีศุกราจารย์เป็นศิษย์ โดยให้นามว่า **ชลันธร** ต่อมาได้อภิเษกกับนางวฤนทา ธิดาของกาลเนมิอสูร และได้รับพรจากพระพรหม ว่าตราบใดที่นางวฤนทายังมีความซื่อสัตย์ต่อตัวชลันธรอยู่เมื่อนั้นจะสมปรารถนาทุกประการ ต่อมาชลันธรได้รับการสถาปนาเป็นราชาและมีโอกาสเห็นพระราหู  พระราหูได้ทูลเหตุที่ตนเหลือเพียงศีรษะแต่ครั้งกวนเกษียรสมุทร ชลันธรเมื่อได้สดับก็โกรธและยกทัพบุกสวรรค์ ในสงครามพระฤๅษีศุกราจารย์ใช้มนตร์มฤตสัญชิวินีชุบชีวิตไพร่พลอสูร และพระพฤหัสบดีได้ชุบชีวิตเทวดาด้วยสมุนไพรจากภูเขาโทณะ ฝ่ายชลันธรจึงทำลายภูเขาโทณะโดยการโยนลงทะเลทำให้คณะเทวดาพ่ายแพ้และเชิญพระวิษณุมาช่วยแต่ไม่สามารถทำอันตรายชลันธรได้ด้วยเหตุแรงพิโรธจากพระศิวะ  และเชิญพระลักษมีมาประทับด้วยกับตนด้วยเหตุที่ว่าทรงประสูติจากพระสมุทรเช่นเดียวกับตน ต่อมาฤๅษีนารทมุนีได้เล่าถึงความของพระแม่ปารวตีทำให้ชลันธรหลงไหลและปาราถนาจะครอบครองพระนาง โดยส่งพระราหูไปเป็นทูต ครั้นพระศิวะได้ฟังพระราหูมาทูลขอพระแม่ปารวตีก็พิโรธและบังเกิดยักษ์หน้าสิงห์ออกมาไล่กินพระราหู พระศิวะทรงเมตตาพระราหูจึงให้ปล่อยไป  แต่ยักษ์หน้าสิงห์นั้นทูลขออาหาร พระศิวะจึงรับสั่งให้ทานร่างของตนเองจนเหลือแต่ศีรษะแล้วทรงประทานนามว่า **เกียรติมุข** ให้เป็นทวารบาล ชลันธรจึงนำกองทัพบุกเขาไกรลาส โดยพระศิวะทรงทอดพระเนตรเห็นพระฤๅษีศุกราจารย์ก็พิโรธและบันดาลให้เกิดนางกฤติยาจับพระฤๅษีศุกราจารย์ยัดที่ช่องสังวาสแล้วอันตรธานหายไป ชลันธรนั้นได้ปลอมเป็นพระศิวะและเข้าหาพระแม่อุมาเทวี พระนางพิโรธมากจึงทูลขอให้พระนารายณ์ทำลายอสูรตนนี้ โดยพระวิษณุทรงเนรมิตพระองค์เป็นชลันธรร่วมอภิรมย์สังวาสกับนางวฤนทา ด้วยอำนาจของตบะสมาธิแห่งนางวฤนทาทราบเข้าจึงสาปให้พระวิษณุกลายรูปเป็นหินศาลิรามต้องลงไปเกิดเป็นมนุษย์เข้าสู้รบกับรากษสโดยมีวานรช่วยเหลือ คณะเทวีและพระพรหมจึงปรากฏพระองค์และทูลขอชีวิตขององค์พระวิษณุโดยนางวฤนทาใช้ตบะสมาธิทำลายร่างของตนเองด้วยพิธีสตีจนเหลือแต่เถ้าถ่าน คณะเทวีและพระพรหมจึงประทานพรให้นางวฤนทาปรากฏรูปเป็นกระเพราและแม่น้ำคัณฑกีพร้อมกับได้รับการบูชาในฐานะเทวี โดยสนามรบพระศิวะทรงใช้พระบาทกวนเกษียรสมุทรบังเกิดกวนจักรขนาดใหญ่ตัดศีรษะของชลันธร

## อ้างอิง

หมวดหมู่:อสูร
หมวดหมู่:ตัวละครที่เป็นยักษ์
หมวดหมู่:ปุราณะ
หมวดหมู่:เทวดาในศาสนาฮินดู
ฮาโรลด์ แฟรงก์

**ฮาโรลด์ แฟรงก์** หรือ **แฮร์รี แฟรงก์** (Harry Franks) ชื่อจริง ฮาโรลด์ แฮร์รี แฟรงก์ (Harold "Harry" Franks) นักมวยสากลสมัครเล่นชาวอังกฤษ ติดทีมชาติสหราชอาณาจักรเข้าแข่งขันกีฬาโอลิมปิก พ.ศ. 2463 ที่ แอน์เวิร์บ ประเทศเบลเยียม ในรุ่นไลท์เฮฟวี่เวท รอบแรก ได้บาย รอบก่อนรองชนะเลิศ ชนะ หลุยส์ ปิโอเชลเล จาก ฝรั่งเศส เมื่อ 23 สิงหาคม รอบรองชนะเลิศ แพ้ เอ็ดดี เอียแกน จากสหรัฐ เมื่อ 23 สิงหาคม รอบชิงเหรียญทองแดง คู่ชกถอนตัว ทำให้ได้เหรียญทองแดงในรุ่นนี้
## อ้างอิง

*profile

หมวดหมู่:นักมวยสากลสมัครเล่นชาวอังกฤษ
หมวดหมู่:นักกีฬาเหรียญทองแดงโอลิมปิก
หมวดหมู่:นักกีฬาโอลิมปิกทีมชาติสหราชอาณาจักร
หมวดหมู่:โอลิมปิกฤดูร้อน 1920
หมวดหมู่:บุคคลจากลอนดอนโบโรแฮกนีย์
หมวดหมู่:นักกีฬาจากลอนดอน
โรนัลด์ รอว์สัน

**โรนัลด์ รอว์สัน** (Ronald Rawson)หรือ **รอน รอว์สัน** (Ron Rawson) หรือ **โรนัลด์ รอว์สัน รอว์สัน** นักมวยสากลสมัครเล่นชาวอังกฤษ เกิดเมื่อ 17 มิถุนายน พ.ศ. 2435 ที่ลอนดอน ประเทศอังกฤษ เสียชีวิตเมื่อ 30 มีนาคม พ.ศ. 2495 ที่ลอนดอน ประเทศอังกฤษ 

รอว์สันเคยเล่นคริกเกตและเป็นกัปตันทีมคริกเกตมาก่อน จากนั้นจึงหันมาชกมวย ใน พ.ศ. 2456 ขณะที่น้ำหนักตัวอยู่ในรุ่นไลท์เฮฟวี่เวท เขาได้แชมป์มวยสากลระดับมหาวิทยาลัยในรุ่นเฮฟวี่เวท และในปีต่อมาได้แชมป์ในรุ่นไลท์เฮฟวี่เวท ระหว่างสงครามโลกครั้งที่ 1 เขาเป็นกัปตันใน Royal Engineers หลังสงคราม เขาขึ้นชกมวยในรุ่นเฮฟวี่เวทและได้แชมป์ใน พ.ศ. 2563 จนได้ติดทีมชาติไปแข่งขันกีฬาโอลิมปิก ก่อนจะแขวนนวมไปโดยไม่เคยขึ้นชกมวยสากลอาชีพ

ในกีฬาโอลิมปิก พ.ศ. 2463 ที่ แอน์เวิร์บ ประเทศเบลเยียมนั้น เขาขึ้นชกในรุ่นเฮฟวี่เวท รอบแรก ได้บาย รอบก่อนรองชนะเลิศ ชนะอาร์เอสซี ซามูเอล สเตวาร์ท จาก สหรัฐ ยก 3 เมื่อ 23 สิงหาคม รอบรองชนะเลิศ ชนะอาร์เอสซี อัลแบร์ท ซาวีแยร์ เออลูแอร์ จากฝรั่งเศส ยก 1 เมื่อ 23 สิงหาคม รอบชิงชนะเลิศ ชนะน็อค ซือเรน ปีเตอร์เซน จากเดนมาร์ก ยก 2 เมื่อ 24 สิงหาคม ได้เหรียญทอง

## อ้างอิง

หมวดหมู่:นักมวยสากลสมัครเล่นชาวอังกฤษ
หมวดหมู่:นักกีฬาสหราชอาณาจักรที่ได้เหรียญทองโอลิมปิก
หมวดหมู่:บุคคลจากเคนซิงตัน
หมวดหมู่:นักกีฬาจากลอนดอน
หมวดหมู่:นักกีฬาโอลิมปิกทีมชาติสหราชอาณาจักร
หมวดหมู่:โอลิมปิกฤดูร้อน 1920
โซยุซ เอ็มเอส-03

**โซยุซ เอ็มเอส-03** เป็นโครงการอวกาศโซยุซที่เริ่มต้นขึ้นเมื่อวันที่ 17 พฤศจิกายน พ.ศ. 2559 โดยเป็นการส่งนักบินอวกาศ 3 คนจากโครงการเอ็กแพรนดิชัน 50 เอ็มเอส-02 เป็นโครงการอวกาศโซยุซครั้งที่ 132 ประกอบไปด้วยผู้บัญชาการชาวรัสเซีย และวิศวกรชาวผรั่งเศส และชาวอเมริกา

## ลูกเรือ

### ขากลับ

## ภารกิจ
โซยุซ เอ็มเอส-03 เป็นการส่งนักบินอวกาศจากโครงการเอ็กแพรนดิชัน 50/51 เปิดตัวเมื่อวันที่ 17 พฤศจิกายน พ.ศ. 2559 เวลา 20:17 ตามเวลาสากลเชิงพิกัด เพกกี เอ. วิทสัน เป็นนักบินอวกาศหญิงผู้ที่มีอายุถึง 57 ปี ซึ่งเป็นนักบินอวกาศที่มีอายุเยอะที่สุดในอวกาศ

โซยุซ เอ็มเอส-03 ได้เชื่อมต่อกับสถานีอวกาศนานาชาติเมื่อวันที่ 19 พฤศจิกายน พ.ศ. 2560

เมื่อวันที่ 2 มิถุนายน พ.ศ. 2560 จรวดโซยุซได้ปลดจากสถานีอวกาศนานาชาติ โดยได้ส่งนักบินอวกาศกลับมาสู่โลก ใช้ระยะอยู่บนอวกาศ 196 วัน ส่วนเพกกี เอ. วิทสั ได้อยู่ต่อในสถานีอวกาศนานาชาติ กลับมาในภารกิจโซยุซ เอ็มเอส-04 เมื่อวันที่ 3 กันยายน พ.ศ. 2560

## อ้างอิง

หมวดหมู่:ประเทศรัสเซียในปี พ.ศ. 2559
ศาลีคราม

**หินศาลิคราม** () คือ หินฟอสซิลที่มีหอยแอมโมไนต์อยู่ด้านใน ซึ่งเป็นสัตว์ที่สูญพันธุ์มานานแล้ว ลักษณะส่วนใหญ่ที่พบจะมีสีดำ ในประเพณีศาสนาฮินดูศิลานี้เป็นอวตารแห่งพระนารายณ์ในชมพูทวีปและศิลานี้นั้นจะพบในแม่น้ำคัณฑกีหรือแม่น้ำนารัมทาเท่านั้น โดยในศิลามีลายคล้ายจักรสุทรรศน์อาวุธที่สำคัญอันเป็นสัญลักษณ์ของพระวิษณุ ซึ่งปกติโดยทั่วไปประเพณีศาสนาฮินดูโดยเฉพาะในสายลัทธิไวษณพจะทำการบูชาศิลาศาลิครามนี้คู่กับสังข์และวฤนทาเทวี (ต้นตุลสี)

หมวดหมู่:พระวิษณุ
หมวดหมู่:ลัทธิไวษณพ
แม่น้ำคัณฑกี

**แม่น้ำคัณฑกี** () หรือ **แม่น้ำนารายณี** ()  เป็นแม่น้ำในภูมิภาคเอเชียใต้ กำเนิดจากเทือกเขาหิมาลัย ไหลผ่านทิเบต ประเทศเนปาล และประเทศอินเดีย และเป็นแหล่งกำเนิดของหินศาลีครามที่ใช้ทำศิวลึงค์ตามขนบในศาสนาฮินดู และมีตำนานเกี่ยวข้องกับอสูรชลันธรและนางวฤนทา

right|240px|thumb|แม่น้ำคัณฑกี
right|175px|thumb|แผนที่แม่น้ำนารายณี

หมวดหมู่:แม่น้ำในประเทศเนปาล
หมวดหมู่:แม่น้ำในรัฐพิหาร
หมวดหมู่:ศาสนาฮินดู
หมวดหมู่:สาขาของแม่น้ำคงคา
แม่น้ำคัณฑกี
หมวดหมู่:แม่น้ำนานาชาติในทวีปเอเชีย